Nr. C 347/14 De Europæiske Fællesskabers Tidende 22. 12. 87 
Udtalelse om forslag til Rådets forordning om en fællesskabsaktion inden for undervisnings­
teknologi DELTA (Det teknologiske fremskridt i undervisningens tjeneste i Europa) — 
Pilotfase 
(87/C 347/05) 
Rådet for De Europæiske Fællesskaber besluttede den 7. september 1987 under henvisning 
til EØF-traktatens artikel 130, litra a, at anmode om Det økonomiske og sociale Udvalgs 
udtalelse om det ovennævnte emne. 
Det forberedende arbejde blev ved Udvalgets beslutning overdraget Alma Williams som 
hovedordfører. 
Det økonomiske og sociale Udvalg vedtog enstemmigt på sin 249. plenarforsamling den 
21. oktober 1987 følgende udtalelse: 
1. Generelle bemærkninger 
1.1. Formålet med DELTA er at fremme forskning i 
avancerede teknologier og deres udvikling til støtte for 
undervisningen, således at den bliver lettere og mere 
tilgængelig, samt at højne det generelle uddannelsesni­
veau i EF. Det vil komme til at spille en betydelig 
rolle på vor vej til det interne marked i 1992, hvor 
produktivitet får større betydning, eftersom undervis­
ning og uddannelse er en uløselig del af fremskridtet. 
Det er nødvendigt at opnå store besparelser gennem 
samarbejde og koordination, og der må sættes skub i 
standardiseringen af udstyr og kommunikation på det 
nyteknologiske område. 
1.2. ØSU støtter derfor en hurtig gennemførelse af 
DELTA-programmets pilotfase med dets fem aktions­
linjer, der bygger på en række væsentlige forundersøgel­
ser, samt oprettelsen af en database over relevante 
enkeltpersoner og organisationer. Det understreger lige­
ledes behovet for opmærksomhed om følgende punkter: 
1.2.1. På de første stadier af programmets udarbej­
delse rådførte Kommissionen sig næsten udelukkende 
med akademiske brugere og de største elektronikfirma­
er. Det må beklages, at ansatte og praktikanter, der i 
lige så høj grad er involveret, ikke blev rådspurgt i 
tilstrækkeligt omfang. Under videreudviklingen af pro­
grammet bør en omfattende række relevante økonomi­
ske og sociale interessegrupper høres, så at de også får 
lejlighed til at komme med idéer til det rådgivende 
DELTA-udvalg. 
1.2.2. Der er behov for en løbende dialog mellem 
dem, der tilbyder undervisningsteknologi, og dem, der 
anvender den. Kommissionens fremhævelse af behovet 
for fælles projekter mellem undervisning og erhvervsliv 
i forskellige medlemsstater bør få hurtige og praktiske 
resultater. Alt, hvad dette kan føre med sig af nye 
muligheder bør udnyttes fuldt ud. 1.2.3. DELTA bør have betydning for alle former 
for uddannelse, herunder erhvervsuddannelse, eftersom 
man kan forvente at skifte arbejde fire gange i løbet af 
et arbejsliv. Den hastige forandring både i informa­
tionsteknologier og i den internationale arbejdsdeling 
betyder faktisk, at der er kommet et hidtil uset livslangt 
behov for at fokusere på uddannelse, omskoling og 
ajourføring af kvalifikationer for derved at bidrage 
konsekvent til nedbringelse af den arbejdsløshed, der 
skyldes mangel på relevante kvalifikationer. I denne 
forbindelse har Cedefop en særlig opgave og, når pro­
jekter skal overvejes, må man håbe, at der lægges særlig 
vægt på dem, der omhandler erhvervsuddannelse. 
1.2.4. Det må bemærkes, at efterhånden som infor­
mationsteknologien gennemløber en trinvis udvikling i 
det næste tiår, bliver det sandsynligvis lettere for alle, 
der befinder sig et eller andet sted i undervisningsproces­
sen, at få adgang til denne teknologi, uanset deres 
specifikke behov. ØSU støtter kravet om, at den nye 
teknologi skal udformes med tanke på »almindelige 
mennesker« og ikke teknikere, at den skal være mere 
»brugervenlig«, så at mennesker i alle aldersklasser og 
med forskellige færdigheder undgår at komme til kort 
over for indviklede procedurer i en indlæringssituation. 
ØSU peger endvidere på de særlige behov, folk i fjernt­
liggende eller opsplittede områder har, samt på 
DELTA-programmets fordele, i særdeleshed med den 
stigende adgang til direkte satellittransmission (DBS). 
1.2.5. Der gøres opmærksom på det fortsatte behov 
for at styre, evaluere og offentliggøre projekter. 
1.2.6. Det er ligeledes væsentligt, at der i pilotfasen 
fremkommer en bred række projekter fra mange for­
skellige sociale og økonomiske interessegrupper. Det er 
derfor ikke tilstrækkeligt at tilbyde finansiering af for­
slag gennem EF-Tidende. Der må på andre mere popu­
lære måder gøres opmærksom på muligheden for 
finansiering, og det må oplyses, at der eksisterer en 
databank til støtte for det samarbejde, der er et af 
programmets væsentligste punkter. 
22. 12. 87 De Europæiske Fællesskabers Tidende Nr. C 347/15 
2. Særlige bemærkninger 
2.1. Ar**7u?/ l,stk.2 
Ordet »incremental« bør forklares med enkle ord, så 
meningen bliver tydelig. 
I næstsidste linje indsættes »alle former for« før »uddan­
nelse«. 
2.2. Artikel 2 
I den engelske udgave ønskes »learning technology« 
ændret til »technology of learning«. Det får ikke konse­
kvenser for den danske oversættelse (undervisningstek­
nologi). 
Teksten bør endvidere omfatte henvisning til program­
mets sociale og kulturele målsætninger og konsekven­
ser, navnlig i forbindelse med de foreslåede aktionslinjer 
og projekterne, der skal vurderes. Kommissionens ar­
bejdsplan bør ligeledes gøre opmærksom på de sociale 
og kulturelle kriterier. 
2.3. Artikel 3, stk. 2 
Teksten er uklar og bør affattes således: »Evalueringen 
af projektforslagene...«. 
Artikel 3, stk. 3, første punktum 
Afsnittet bør formuleres mere bredt: 
»... af Kommissionen med industriforetagender 
af alle størrelser, forlagsvirksomheder og andre 
grupper, der producerer undervisningsmateriale, 
Bruxelles, den 21. oktober 1987. højere læreanstalter samt videreuddannelses- og 
erhvervsuddannelsesinstitutioner, forskningsinsti­
tutter og andre relevante organisationer«. 
Artikel 3, stk. 3, andet punktum 
Det bemærkes, at det sidste punktum afviger fra det 
tidligere »Resumé« i præamblen til forordningsforslaget 
(side 4). Det bør omtales, at non-profit deltagere, som 
ikke får støtte fra anden kilde, kan anmode om op til 
100 % finansieringsstøtte. 
2.4. Artikel 6 
Hvad angår det (rådgivende) DELTA-udvalgs rolle og 
sammensætning, er det nødvendigt at sikre sig, at socia­
le og økonomiske interessegrupper rådspørges og re­
præsenteres i passende omfang i forbindelse med alle 
relevante emner inden for indlæring, undervisning og 
uddannelse. Hvis de af medlemsstaterne udpegede med­
lemmer samt de benyttede eksperter, ikke rådfører sig 
med disse grupper, bør Kommissionen sørge for, at 
det bliver praktisk muligt at indhente en bred vifte af 
synspunkter. 
2.5. Artikel 8 
Det økonomiske og sociale Udvalg bør underrettes på 
linje med Rådet og Europa-Parlamentet, når Kommis­
sionen fremlægger resultaterne af sin gennemgang af 
aktionen. 
Der udtrykkes endvidere håb om, at der vil blive afsat 
tilstrækkelig tid til at overveje Kommissionens forslag 
om det flerårige DELTA-program, når de bliver 
fremsat. 
Alfons MARGOT 
Formand for 
Det økonomiske og sociale Udvalg